open-index/open-wikipedia-markdown huggingface dataset:
Džordžo de Kīriko

**Džordžo de Kīriko** (; dzimis  Volosā, Grieķijā, miris  Romā) bija itāliešu mākslinieks, viens no metafiziskās glezniecības skolas iedibinātājiem un ievērojamākais tās pārstāvis. Viņa gleznās nereti attēlotas tukšas pilsētas ainavas, klasiska arhitektūra, garas ēnas, tīra, bet vēsa gaisma. Vēlākajos de Kīriko darbos parādās dažādu nesaderīgu priekšmetu pretnostatījums (piemēram, kādā gleznā blakus attēloti artišoks un lielgabals). No de Kīriko darbiem būtiski ietekmējās sirreālisma gleznotāji Īvs Tangī, Renē Magrits, Makss Ernsts, Salvadors Dalī.

De Kīriko studējis mākslu Atēnās, Florencē un Minhenē, kur viņš iepazinās ar Nīčes un Šopenhauera darbiem. 1909. gadā viņš atgriezās Itālijā un, pavadījis sešus mēnešus Milānā, devās uz Florenci, kur uzgleznoja gleznu "Rudens pēcpusdienas noslēpums". 1911. gadā de Kīriko, neilgi uzturējies Turīnā, devās uz Parīzi, kur ar viņa darbiem iepazinās un tos augstu novērtēja, piemēram, Pablo Pikaso un Gijoms Apolinērs. Sākoties Pirmajam pasaules karam, de Kīriko atgriezās Itālijā, un 1915. gadā viņu iesauca Itālijas armijā. Viņam diagnosticēja kādu nervu kaiti, un viņš nokļuva kara hospitālī, kur iepazinās ar Karlo Karru. Vēlāk de Kīriko sāka gleznot akadēmiskā stilā un atteicās no saviem agrīnajiem darbiem.

De Kīriko ietekmējies no vācu simbolistu, Arnolda Beklīna un Maksa Klingera darbiem.

## Galerija

The Red Tower.jpg|"Sarkanais tornis" (1913)
The Disquieting Muses.jpg|"Nemierīgās mūzas" (1916)
'Horse and Zebra' (1929) by Giorgio de Chirico - Museo Soumaya - Mexico 2024.jpg|Zirgs un zebra (1929)
'Autumnal Meditation' (1958-1959) by Giorgio de Chirico - Museo Soumaya - Mexico 2024 (2).jpg|Rudens meditācija (1958-1959)


## Ārējās saites
Nonāns

**Nonāns** (CH3(CH2)7CH3) pieder pie piesātinātajiem ogļūdeņražiem - alkāniem. Nonāns normālos apstākļos ir samērā viegls, bezkrāsains šķidrums ar specifisku smaržu. Ietilpst dabasgāzes sastāvā. Iegūst no naftas krekinga ceļā. Nonānam ir 35 struktūrizomēri.

## Ārējās saites
Dekāns (viela)

**Dekāns** (CH3(CH2)8CH3) pieder pie piesātinātajiem ogļūdeņražiem - alkāniem. Dekāns normālos apstākļos ir samērā viegls, bezkrāsains šķidrums ar specifisku smaržu. Tāpat kā citi alkāni, tas nešķīst ūdenī. Ietilpst dīzeļdegvielas sastāvā. Dekānam ir 75 struktūrizomēri.

## Ārējās saites
Undekāns

**Undekāns** (CH3(CH2)9CH3) pieder pie piesātinātajiem ogļūdeņražiem - alkāniem. Tā molekulā ir 11 oglekļa atomi. Undekāns normālos apstākļos ir samērā viegls, bezkrāsains, ūdenī nešķīstošs šķidrums ar specifisku benzīna smaržu. Ietilpst dīzeļdegvielas un benzīna sastāvā. Undekānam ir 159 struktūrizomēri.

## Ārējās saites
Dodekāns

**Dodekāns** (CH3(CH2)10CH3) pieder pie piesātinātajiem ogļūdeņražiem - alkāniem. Tā molekulā ir 12 oglekļa atomi. Dodekāns normālos apstākļos ir eļļains, bezkrāsains, ūdenī nešķīstošs šķidrums ar specifisku benzīna smaržu. Ietilpst dīzeļdegvielas sastāvā. Dodekānam ir teorētiski iespējami 355 struktūrizomēri. 

Dodekānu lieto kā tributilfosfāta atšķaidītāju urāna un plutonija ekstrakcijas procesā.

## Ārējās saites
Latvāņi

**Latvāņi** (*Heracleum*) ir čemurziežu dzimtas ģints, kurā ir aptuveni 70 sugu. Tie ir augi ar trīskārt plūksnainām lapām, saliktām čemuru ziedkopām. Latvāņi izplatīti galvenokārt ziemeļu puslodē. Latvijā zināmākas 3 sugas - ,  un . Sibīrijas latvānis ir vietējā suga, bet Sosnovska latvānis un Mantegaca latvānis Latvijā ir ievesti no citām zemēm kā kultūraugi, bet vēlāk Sosnovska latvānis ir izplatījies savvaļā.

Latvāņu sula satur indīgas vielas. Ultravioletā starojuma iedarbībā sula var radīt ādas apdegumus. Visbīstamākais cilvēka veselībai ir Sosnovska latvānis.

## Latvāņu sugas
Visas 187 latvāņu sugas. Daļa no tām var atkārtoties, jo ir sinonīmi citām, jau agrāk aprakstītajām sugām, piemēram, Sibīrijas latvānis un pļavas latvānis ir viens un tas pats augs.

## Galerija

Attēls:Giant Hogweed (Heracleum mantegazzianum) Irvine, North Ayrshire.jpg|*Heracleum mantegazzianum*
Attēls:Heracleum sosnowskyi, Truso Gorge, Georgia (52330857616).jpg|*Heracleum sosnowskyi*
Attēls:Heracleum lanatum from High Trail.jpg|*Heracleum lanatum*
Attēls:Heracleum Lehmannianum.JPG|*Heracleum lehmannianum* 
Attēls:Heracleum platytaenium kz04.jpg|*Heracleum platytaenium*


## Ārējās saites

*Latvāņu izplatība Latvijā neogeo.lv
*Latvijā izstrādāta unikāla metode latvāņu apkarošanai
Asimptota

300px|thumb|Funkcija ar divām horizontālām asimptotām
**Asimptota** ( - nesakrītošs) ir taisne, attālums starp kuru un kādu līkni tiecas uz nulli, argumentam tiecoties uz bezgalību. Līknei var būt arī kopīgi punkti ar asimptotu.
Dekarta koordinātu sistēmā izšķir vertikālas, horizontālas un slīpas asimptotas.

Jebkuras funkcijas y = f(x)\, grafikam Dekarta koordinātu sistēmā slīpo un horizontālo asimptotu kopējais skaits nepārsniedz 2.

Ja līknei *C* ir līkne *L*, kas ir tās asimptota, tad saka, ka *C* ir **asimptotiska** *L*.

[right|thumb|300px|Divas [hiperbolas ar kopējām asimptotām]]
Līkne, kas krusto asimptotu bezgalīgi daudzas reizes|thumb

## Piemēri

* Funkcijas y= \frac{1}{x}  grafikam ir divas asimptotas: y = 0 un x = 0;
* Funkcijai y= \frac{\sin x}{x}  ir viena asimptota y=0. Funkcijas grafiks šo asimptotu krusto bezgalīgi daudz reižu.
* Funkcijas y= \ln x\, grafikam ir viena vertikāla asimptota x = 0.
* Funkcijai y= tg x\, ir tikai vertikālās asimptotas, kuras ir bezgalīgi daudz.

## Skatīt arī
* Taisne

## Ārējās saites
Joda skaitlis

**Joda skaitlis** jeb **jodskaitlis** rāda, cik gramu joda iespējams pievienot 100 g nepiesātināta organiskā savienojuma, kas satur dubultsaites (piemēram, tauku). Jodu taukos var pievienot tie karbonskābju ogļūdeņražu atlikumi, kuros ir divkāršā saite. Jo vairāk divkāršo saišu ir karbonskābju ogļūdeņraža atlikumā, jo vairāk joda tas var pievienot. Nepiesātinātākiem savienojumiem jodskaitlis ir augstāks. Aromātisko ogļūdeņražu benzola gredzens ar jodu nereaģē, tādēļ ar jodskaitli var novērtēt nepiesātināto ogļūdeņražu piemaisījumus aromātiskajos ogļūdeņražos. Visbiežāk jodskaitli lieto tauku un taukskābju analīzēs.

Lai noteiktu joda skaitli, analizējamos taukus vai eļļu izšķīdina tetrahlorogleklī vai hloroformā un pievieno zināmu daudzumu titrēta ICl vai IBr šķīduma ledus etiķskābē. Ļauj reaģēt 1—2 stundas. Pēc tam pievieno 10% KI šķīdumu un attitrē ar nātrija tiosulfātu brīvo jodu, kas izdalījies no neizreaģējušā ICl vai IBr.

## Atsauces
Eikozāns

**Eikozāns** (CH3(CH2)18CH3) pieder pie piesātinātajiem ogļūdeņražiem - alkāniem. Tā molekulā ir 20 oglekļa atomi. Eikozāns normālos apstākļos ir bezkrāsaina vaskaina cieta viela. Eikozānam ir teorētiski iespējami 366319 struktūrizomēri. Eikozāns ir savienojums ar īsāko oglekļa atomu ķēdi, ko var lietot sveču izgatavošanai. Interesanti, ka eikozāna kušanas temperatūra precīzi atbilst normālai cilvēka ķermeņa temperatūrai.

## Ārējās saites
Džou Žuņfa

**Džou Žuņfa** (, piņjiņā: *Zhōu Rùnfā*, tradic.: *Chow Yun-Fat*; dzimis , Honkongā) ir ķīniešu (Honkongas) aktieris.

Starptautisku ievērību guva ar tēlojumu Džona Vū 1986. gada filmā *[[A Better Tomorrow]]*. Vairākkārt atzīts par Honkongas gada aktieri.

Pazīstamas filmas ar aktiera piedalīšanos:

* 1986 — *[[A Better Tomorrow]]* (英雄本色/*Ying hung boon sik*, rež. Džons Vū) — *Mark Gor/Mark Lee*
* 1992 — *Hard Boiled* (辣手神探/*Laat sau sen taan*, rež. Džons Vū) — inspektors *Yuen (Tequila)*
* 2000 — "Tīģeris un drakons" (*Crouching Tiger, Hidden Dragon*; 臥虎藏龍/*Wo hu cang long*, rež. Ans Lī) — meistars *Li Mu Bai*

## Ārējās saites
Kalgari

**Kalgari** () ir pilsēta Kanādas dienvidaustrumos. Lielākā Albertas provinces pilsēta. Ievērojams naftas rūpniecības centrs. Pazīstama arī kā ziemas sporta veidu un ekotūrisma centrs.

Kalgari pilsētas tiesības ieguva 1884. gadā. 1901. gadā apkārtnē atklāja nelielas naftas atradnes. 1947. gadā pilsētas apkārtnē atrada ievērojami lielākas naftas atradnes un sākās strauja pilsētas attīstība. Īpaši strauji Kalgari attīstījās pēc Arābu valstu naftas embergo ieviešanas 1973. gadā.

Kalgari atrodas vairāku lielu kompāniju galvenās mītnes — enerģētikas kompānijām *[[EnCana Corporation]]*, *[[Imperial Oil]]*, *[[Petro-Canada]]* un *[[Shell Canada]]*; dzelzceļa kompānijai *[[Canadian Pacific Railway]]* un lidsabiedrībai *[[WestJet]]*. Pilsētā ir viens no zemākajiem bezdarba līmeņiem valstī (3,1%) un tās saimniecisko attīstību bremzē darbaspēka trūkums.

1988. gadā Kalgari notika ziemas olimpiskās spēles. Tā ir mājvieta NHL hokeja komandai Kalgari "Flames".

Katra gada jūlijā Kalgari notiek viena no pazīstamākajām rodeo sacensībām — *[[Calgary Stampede]]*.

## Cilvēki
Kalgari dzimuši vai dzīvojuši:
* Džons Glens (*John Glenn *, 1833—1886) — pirmais zināmais eiropiešu izcelsmes Kalgari iedzīvotājs;
* Leslija Feista (*Leslie Feist*, 1976) — dziedātāja;
* Džeimss Goslings (*James Gosling*, 1955) — programmētājs;
* Ovens Hartgrīvss (*Owen Hargreaves*, 1981) — futbolists;
* Brets Hārts (*Bret Hart*, 1957) — cīkstonis;
* Ouens Hārts (*Owen Hart*, 1965—1999) — cīkstonis;
* Stjū Hārts (*Stu Hart*, 1915—2003) — cīkstonis;
* Eliša Katberta (*Elisha Cuthbert*, 1982) — aktrise;
* Ralfs Kleins (*Ralph Klein*, 1942) — politiķis;
* Tods Makferlains (*Todd McFarlane*, 1961) — komiksu mākslinieks;
* Melisa O'Nīla (*Melissa O'Neil*, 1988) — dziedātāja
* Klēra Makonela (*Clare McConnell*, 1996) — aktrise.

## Ārējās saites

## Atsauces
Dekāns

**Dekāns** (no  — 'desmit') var būt:

Kristīgajā baznīcā, kā arī diplomātiskā korpusā un universitātēs lietots amata apzīmējums.

* Romas impērijas leģiona 10 cilvēku grupas komandieris;
* dekāns — fakultātes vadītājs augstskolā vai citā izglītības iestādē;
* dekāns — katoliskās un anglikāņu baznīcas kanoniskās kolēģijas kapitula vai bruņinieku un mūku ordeņa vadošo personu kolēģijas vadītājs.

## Cita nozīme
* dekāns organiskajā ķīmijā — ogļūdeņradis ar summāro formulu С10Н22

## Skatīt arī
* Dekanāts () — dekānam pakļautais iecirknis.
* Dekānas plato (*Deccan*) Indijā
Biznesa modelis

Termins **biznesa modelis ** apraksta plašu neformālu un formālu modeļu loku, ko var lietot uzņēmumos, lai attēlotu dažādus biznesa aspektus, kā piemēram operacionālie procesi, organizācijas struktūras un finanšu prognozes. Lai arī termins ir lietots jau 1950. gados, tas ieguva plašu pielietojumu tikai 1990. gados. Daudzas neformālas termina definīcijas ir atrodamas populārajā biznesa literatūrā.
Litene

**Litene** ir apdzīvota vieta Gulbenes novada Litenes pagastā. Tā atrodas Pededzes labajā krastā, starp ceļu P35 (pretī krustojumam ar ceļu P43) un mūsdienās nojaukto Gulbenes—Abrenes dzelzceļu. Attālums līdz Gulbenei 17 km, līdz Rīgai — 202 km.

## Vēsture
thumb|left|250px|1905. gadā nodedzinātā Litenes muižas kungu māja
Izveidojusies bijušās Litenes muižas () centrā, kas ilgu laiku atradās pie Zviedru Vidzemes un Poļu Vidzemes (vēlāk pie Vidzemes guberņas un Vitebskas guberņas) robežas.

Pirmajā padomju okupācijas gadā, 1941. gada jūnijā, armijas vasaras treniņu nometnē pie Litenes notika Latvijas armijas karavīru nogalināšana vai apcietināšana. Daļai apcietināto pēc deportācijas Krievijā izpildīja nāvessodu, bet citus nosūtītīja uz Sibīrijas Noriļlaga nometnēm. 2001. gadā Litenē tika atklāts memoriāls noslepkavotajiem Latvijas armijas virsniekiem.

## Iedzīvotāji
### Iedzīvotāju skaita izmaiņas
Esošajās robežās ar Atpūtas, pēc CSP un OSP datiem.

## Atsauces

## Ārējās saites
Vara(II) sulfāts

**Vara(II) sulfāts** ir neorganiska viela — vara un sērskābes sāls. Tā formula ir CuSO4. Tas šķīst ūdenī: 20° C temperatūrā 100 g ūdens izšķīst aptuveni 16 g vara sulfāta. Palielinot temperatūru, šķīdība palielinās, pie 95&nbsp;°C ir 73 g uz 100 g. Vara sulfāta šķīdums ir zilā krāsā. Bezūdens vara(II) sulfāts ir balta higroskopiska pulverveida viela, kas no gaisa piesaista ūdeni un veido kristālhidrātu CuSO4 · 5H2O, kas ir zilā krāsā un biežāk tiek saukts par **vara [[vitriols|vitriolu]]**. Vara vitriolu izmanto dārzkopībā kā augu aizsardzības līdzekli. Populārs fungicīds ir Bordo šķidrums — vara vitriola šķīdums kaļķu pienā.
Džeimss Goslings

**Džeimss Goslings** (; dzimis  Kalgari) ir kanādiešu datorzinātnieks un programmētājs. Plašāk pazīstams kā programmēšanas valodas "Java" radītājs.

1977. gadā ieguva bakalaura grādu datorzinībās Kalgari universitātē, bet 1983. gadā arī datorzinību doktora grādu Karnegī Melouna universitātē Pitsburgā. Kopš 1984. gadā strādājis kompānijā Sun Microsystems, pēc tam arī Oracle, kad šī kompānija pārņēma Sun. Pēc aiziešanas no Oracle darbojies Google, līdz pārgāja uz nelielu uzņēmumu Liquid Robotics.

## Atsauces

## Ārējās saites

* Dž. Goslinga blogs
Hull

***Hull*** var būt:
* Halla (*Hull*) jeb Kingstona pie Hallas (*Kingston upon Hull*) — pilsēta Apvienotajā Karalistē;
* Halls (*Hull*) — uzvārds.
Edvīns Habls

**Edvīns Pauels Habls** (; dzimis , miris ) bija ASV astronoms. Viņam bija izšķiroši svarīga loma starpgalaktiku astronomijā.

Habla galvenā pētījumu joma bija galaktikas. 1924. gadā viņam Andromedas miglājā izdevās saskatīt atsevišķas zvaigznes un noteikt attālumu līdz tām. Tādā veidā Habls pierādīja, ka šādi spirālveida miglāji ir zvaigžņu sistēmas, līdzīgas mūsu galaktikai. Viņš izveidoja galaktiku klasifikāciju, kuru lieto arī pašlaik.

1929. gadā E. Habls atklāja sakarību starp galaktiku sarkano nobīdi un attālumiem līdz tām. To vēlāk nosauca par Habla likumu. Habls noskaidroja, ka galaktikas attālinās. Tas deva pirmos pieradījumus Lielā sprādziena teorijai, kuru 1922. gadā izteica Aleksandrs Frīdmans.

1935. gadā viņš atklāja asteroīdu 1373 Cincinnati.

Habla vārdā ir nosaukti:
* asteroīds 2069 Hubble, kas tika atklāts 1955. gadā,
* Habla krāteris uz Mēness,
* Habla kosmiskais teleskops, kas ievadīts orbītā 1990. gadā.

## Ārējās saites
Voltērs

**Voltērs** (, ), īstajā vārdā **Fransuā Marī Aruē** (*François Marie Arouet*, ; dzimis , miris ), bija franču Apgaismības laikmeta rakstnieks, filozofs, psihologs, vēsturnieks, publicists un satīriķis. Viņš rakstīja alegoriskas lugas, satīriskus apcerējumus un traģēdijas, kā arī vēsturiskus apcerējumus, dzejoļus un rakstus Denī Didro "Enciklopēdijai". Voltērs pavisam ir sarakstījis 52 lugas. Viņš iestājās pret Romas katoļu baznīcu un klerikālismu, pret vienpersonisku (karaļa) varu un augstmaņiem.

## Dzīvesgājums
Fransuā Marī Aruē ir dzimis  Parīzē. Viņš bija ceturtais no pieciem Fransuā Aruē un Marijas Margeritas Domaras bērniem. Izglītību Voltērs ieguva Luija Lielā koledžā un licejā. Viņš apguva grieķu un latīņu valodu. Vēlāk iemācījās plūstoši runāt arī itāļu, spāņu un angļu valodās.

## Ievērojamākie darbi
* "Filozofiskās vēstules" (*Lettres philosophiques sur les Anglais*, 1733)
* "Muhameds jeb Fanātisms" (*Le Fanatisme ou Mahomet*, 1741)
* "Zadigs jeb Liktenis" (*Zadig ou la Destinée*, 1747)
* "Mikromegs" (*Micromégas*, 1752)
* "Kandids jeb Optimisms" (*Candide ou l'Optimisme*, 1759)

## Atsauces

## Ārējās saites
Sphaeriidae

**Sphaeriidae** var būt:
* Apaļgliemeņu dzimta — molusku dzimta
* Punktvaboļu dzimta - vaboļu dzimta
2001 Mars Odyssey

thumb|300px|2001 Mars Odyssey mākslinieka skatījumā
**2001 Mars Odyssey** ir ASV NASA starpplanētu zonde, kas atrodas orbītā ap Marsu. Lai pētītu planētu, tā apgādāta ar spektrometriem, attēlu uzņemšanas kamerām un citiem zinātniskajiem instrumentiem. Kosmiskais aparāts kalpo arī kā sakaru retranslators starp visurgājējiem Mars Exploration Rover un Zemi.

Mars Odyssey tika palaists  ar nesējraķeti Delta-2 no Kanaveralas zemesraga. Tas sasniedza Marsu . Orbītas augstuma samazināšanai tika izmantoti aerobremzēšanas manevri, kas turpinājās līdz 2002. gada janvārim. Zinātnisko novērojumu posms sākās .

## Zinātniskie instrumenti
2001 Mars Odyssey galvenie zinātniskie instrumenti ir:
* THEMIS (*Thermal Emission Imaging System*) - kamera attēlu uzņemšanai redzamajā un infrasarkanajā spektrā.
* GRS (*Gamma Ray Spectrometer*). Tas satāv no paša gamma spektrometra, augsto enerģiju neitronu detektora HEND (izgatavots Krievijā) un neitronu spektrometra NS. Paredzēts ķīmisko elementu sadalījuma, galvenokārt ūdens daudzuma, noteikšanai uz Marsa virsmas un nelielā dziļumā.
* MARIE (*Mars Radiation Environment Experiment*) - paredzēts radiācijas mērīšanai laidojuma laikā uz planētu un Marsa orbītā, lai novērtētu iespējamās apstarošanas dozas cilvēkam.

## Ārējās saites
* Mars Odyssey NASA mājas lapa
* Mars Odyssey blog
Kode9

**Stīvs Gudmens** (angļu: Steve Goodman), plašāk pazīstams kā ***Kode9*** ir Skotijā, Glāzgovā dzimis dabstepa dīdžejs un producents.

Kā dīdžejs *Kode9* darbojas jau kopš 1990. gada, sākotnēji aizraujoties ar hiphopu, fankmūziku un *[[drum'n'bass]]*. 1997. gadā viņš pārcēlās uz dzīvi Londonā, līdz ar to pievēršoties tolaik plaukstošajai *[[2-step]]* kustībai.

Šobrīd *Kode9* darbojas kā dabstepa producents un dīdžejs, kā arī pārrauga savas ierakstu kompānijas *[[Hyperdub]]* darbību. Viņa albums *[[Memories Of The Future LP|Memories Of The Future]]*, kura radīšanā līdzdarbojies arī Londonas mc *[[Spaceape]]*, ir atzīts par vienu no ievērojamākajiem ierakstiem dabstepa vēsturē.

## Ārējās saites
* Oficiālā tīmekļa vietne
* Publiskais profils ''MySpace''
* Diskogrāfija dīdžeju katalogā Rolldabeats.com 
* BBC video materiāls par godu DMZ 1 gada jubilejai; intervijas ar ''Skream'', ''Youngsta'', ''Kode9'', ''Mala'' un citiem dīdžejiem un producentiem 
* 2004. gada intervija
Kingstona pie Hallas

**Kingstona pie Hallas** (), biežāk saukta saīsināti par **Hallu** (*Hull*), ir pilsēta (*city*) un unitārā pašvaldība Anglijas ziemeļaustrumos, Jorkšīras Īstraidingas ceremoniālajā grāfistē. Pilsēta atrodas abos Hallas upes krastos pie tās ietekas Hamberas estuārā  no grāfistes centra Beverli un  no valsts galvaspilsētas Londonas.

Halla ir svarīga osta (15% no Lielbritānijas jūras tirdzniecības apjoma). Atšķirībā no citām Anglijas pilsētām (*city*), Hallai nav savas katedrāles un arī baznīcas apmeklējums ir viens no zemākajiem valstī. Vēsturiski Hallai vienmēr ir bijusi sava telefona sistēma — *[[Kingston Communications]]*. Hallas policija 2006. gadā atzīta par sliktāko Anglijā.

Populārajā mūzikā pazīstama ar grupām *[[The Housemartins]]*, *[[Everything but the Girl]]*.

## Vēsture
Pilsēta dibināta 12. gadsimtā kā *Wyke on Hull* osta vilnas eksportam. 1299. gadā pārdēvēta *Kings-town upon Hull*. Viduslaikos tā bija Anglijas galvenā osta tirdzniecībai ar Skandināviju, Baltiju un Nīderlandi. 1539. gadā Hallā pirmoreiz Eiropā tika diagnosticēts sifiliss. 1642. gadā Hallas mērs Džons Hotems (*John Hotham*) neielaida pilsētā Anglijas karali Čārlzu I, kas bija sākums Anglijas pilsoņu karam. Pilsēta smagi cieta vācu bombardēšanā Otrā pasaules kara laikā.

## Atsauces

## Ārējās saites
Hyperdub

***Hyperdub*** ir Londonas producenta un dīdžeja *[[Kode9]]* dibināta Lielbritānijas ierakstu kompānija, kas specializējas dabstepa ierakstu izdošanā.

## Ārējās saites
* Oficiālā tīmekļa vietne
* Publiskais profils ''MySpace''
* Diskogrāfija dīdžeju katalogā Rolldabeats.com
Memories Of The Future

***Memories Of The Future*** ir Londonas dubstep producenta *[[Kode9]]* un mc *[[Spaceape]]* kopīgi veidotais albums, ko 2006. gadā ir izdevusi ierakstu kompānija *[[Hyperdub]]*. Tas tiek atzīts par vienu no ievērojamākajiem ierakstiem dabstepa vēsturē. Albums izdots 2006. gada 16. oktobrī.

## Skaņdarbi
# *Glass* (4:30)
# *Victims* (3:52)
# *Backward* (4:44)
# *Nine* (1:55)
# *Curious* (4:58), piedaloties Ms Haptic
# *Portal* (4:26)
# *Addiction* (3:41)
# *Sine* (5:22)
# *Correction* (3:16)
# *Kingstown* (4:41)
# *9 Samurai* (3:40)
# *Bodies* (2:27)
# *Lime* (1:56)
# *Quantum* (3:18)

## Ārējās saites
* Albumā iekļautā skaņdarba ''9 Samurai'' video portālā Youtube.com
* Informācija dīdžeju katalogā Rolldabeats.com 
* Informācija ''Hyperdub'' tīmekļa vietnē
Kosa

**Kosa** var būt:

* Kosa — apdzīvota vieta Skujenes pagastā;
* Kosa — Grieķijai piederoša sala Egejas jūrā;
* kosas — augi.

## Skatīt arī
* Kosi — tauta Dienvidāfrikā.
Butēni

**Butēni** (butilēni, H2C=CH−CH2−CH3) ir nepiesātinātie ogļūdeņraži ar vienu dubultsaiti molekulā — alkēni. Butēnu molekulās ir četri oglekļa atomi. Kā visiem alkēniem, pēc IUPAC nomenklatūras tā nosaukums beidzas ar *-ēns*, bet triviālais nosaukums - ar *-ilēns*. Butēni ir bezkrāsainas, viegli sašķidrināmas gāzes, un tos iegūst no naftas krekinga produktiem.

## Izomēri
Butēnam ir 3 struktūrizomēri — 1-butēns, 2-butēns un metilpropēns (izobutilēns). 
2-butēnam turklāt novērojama *cis* - *trans* izomērija, jo abas metilgrupas var novietoties dažādās pusēs dubultsaitei.

## Izmantošana
No butēniem iegūst butilspirtu, bet izobutilēnu lieto kā sintētiskā kaučuka un izooktāna izejvielu.
Reimsa

**Reimsa** () ir pilsēta Francijas ziemeļaustrumos,  uz ziemeļaustrumiem no Parīzes. Šampaņas senā galvaspilsēta. Pilsēta Francijas vēsturē spēlē īpašu lomu, jo viduslaikos tā bija Francijas karaļu un Vācu nācijas Svētās Romas impērijas imperatoru kronēšanas vieta.

Pilsētā saglabājušās vairākas izcilas būves: Reimsas katedrāle — brīnišķīgs gotikas stila bīvniecības paraugs (*Notre-Dame de Reims*), romiešu laika triumfa arka — Marsa vārti (*Porte de Mars*), Reimsas arhibīskapa pils — To pils (*Palais du Tau*), kā arī Senremī bazilika (*Basilique Saint-Remi de Reims*). Ievērības cienīgi ir 19. gadsimtā apkārt pilsētai uzceltie forti.

Pilsēta ir viena no galvenajiem šampanieša ražošanas un tirdzniecības centriem. Zem pilsētas atrodas šampanieša pagrabi, vairāki no tiem izveidoti jau romiešu laikos.

## Vēsture
thumb|Marsa vārti
Pirms romiešu ienākšanas Gallijā, Reimsa bija belģu un remu cilts galvenais centrs. Kad Jūlijs Cēzars sāka Gallijas iekarošanu, remi bija vieni no romiešu uzticamākajiem sabiedrotajiem.

3. gadsimtā pilsētā izplatījās kristietība, un tā kļuva par bīskapijas centru. 406. gadā pilsētu nopostīja vandaļi. 496. gadā franku karalis Hlodvigs I.

Reimsā kristīja katolismā, un kopš tā laika Reimsa kļuva par Francijas karaļu kronēšanas vietu. Sevišķi zīmīga bija karaļa Šarla VII kronēšana 1429. gadā, kad Žannas d'Arkas vadībā no pilsētas bija padzīti angļi.

Pilsēta cieta ievērojamus postījumus Pirmā pasaules kara laikā. Izpostītā katedrāle ilgi tika izmantota propagandas cīņā pret Vāciju. Pēc kara katedrāli atjaunoja. 1945. gada 7. maijā Sabiedroto virspavēlnieks Eiropā ģenerālis Eizenhauers, atrodoties Reimsā, saņēma ziņu par Vērmahta bezierunu kapitulāciju.

## Izglītība
* NEOMA Business School

## Cilvēki
Reimsā ir dzimuši:
* Moriss Albvaks (*Maurice Halbwachs*; 1877-1945) - filozofs
* Adolfs d'Arkiaks (*Adolphe d'Archiac*; 1802-1868) - ģeologs
* Žans Bodrijārs (*Jean Baudrillard*; 1929—2007) - filozofs
* Nikolā de Grinjī (*Nicolas de Grigny*; 1672—1703) - komponists
* Rožē Keluā (*Roger Caillois*; 1913—1978) - intelektuālis
* Moriss Kuvs de Mirvills (*Maurice Couve de Murville*; 1907-1999) - politiķis
* Žans Batists Kolbērs (*Jean-Baptiste Colbert*; 1619—1683) - finansists
* Robērs Piress (*Robert Pirès*; 1973) - futbolists
* Žans Batists de la Salls (*Jean-Baptiste de la Salle*; 1651-1719) - garīdznieks, svētais

## Sadraudzības pilsētas
Reimsas sadraudzības pilsētas:

* Florence, Itālija (1954)
* Brazavila, Kongo (1961)
* Kenterberija, Apvienotā Karaliste (1962)
* Zalcburga, Austrija (1964)
* Āhene, Vācija (1967)
* Ārlingtonas apgabals, ASV (2004)
* Kutna Hora, Čehija (2008)
* Nagoja, Japāna (2018)

## Atsauces

## Ārējās saites
Reims

**Reims** var būt:

* Martins Reims — igauņu futbolists;
* Mihkels Reims — igauņu riteņbraucējs;
* Reimsa — pilsēta Francijā.
C4H8

Summārajai formulai **C<sub>4</sub>H<sub>8</sub>** atbilst vairāki savienojumi:
* butēns;
* ciklobutāns.
Edmonds Halejs

**Edmonds Halejs** (*Edmond Halley*, dažreiz arī **Edmunds Halejs**; dzimis , miris ) bija angļu astronoms, ģeofiziķis, matemātiķis, meteorologs un fiziķis.

Halejs radīja apvērsumu uzskatos par komētām. Līdz šim tika uzskatīts, ka komētas ir tikai nejauši ieklīduši debess ķermeņi, kas kustas pa paraboliskām orbītam. Pēc tam, kad 1680. un 1682 gadā parādījās divas spožas komētas, Halejs aprēķināja to orbītas un izpētīja arī senākas 16.—17. gadsimta liecības par komētu parādīšanos. Viņš atklāja, ka 1682. gada komētas orbītas parametri ir līdzīgi ar agrāk novērotajām. To atkārtošanās periods ir 75—76 gadi. 1716. gadā Halejs publicēja savus aprēķinus un prognozēja, ka šai komētai jāparādās 1758. gada beigās vai 1759. gada sākumā, kas arī piepildījās. Šī komēta tika nodēvēta par Haleja komētu.

## Ārējās saites
Halejs

**Halejs** (*Halley*) var būt:

* Edmonds Halejs (*Edmond Halley*; 1656—1742) — angļu astronoms;
* Halejs — Mēness krāteris.

## Skatīt arī
* Haleja
* Haleja komēta
Halley

***Halley*** var būt:
* Edmonds Halejs — angļu astronoms
* Haleja — polārstacija Antarktīdā
* Halejs — Mēness krāteris
Advanced Packaging Tool

thumb|300px|apt apstiprinājuma pieprasījums pirms instalācijas
[thumb|300px|Viena no apt grafiskajām saskarnēm — [Synaptic]]
***Advanced Packaging Tool*** jeb ***APT*** ir pakotņu pārvaldības sistēma, kas tiek lietota *[[Debian|Debian GNU/Linux]]* un tā atvasinājumos. *APT* vienkāršo programmatūras pārvaldes procesu, automatizējot programmatūras pakotņu izguvi, konfigurēšanu un instalēšanu gan no binārajām datnēm gan kompilējot pirmkodu.

## Ārējās saites
Jans Mērdoks

**Jans Mērdoks** (*Ian Murdock*, dzimis 1973. gada 28. aprīlī, Konstancē, Vācijā, miris ) bija *[[Debian|Debian GNU/Linux]]* distributīva un komerciāla *Linux* izplatītāja *[[Progeny Linux Systems|Progeny]]* dibinātājs. No 2007. gada līdz 2010. gadam strādājis *[[Sun Microsystems]]* par operētājsistēmu platformu stratēģijas vadītāju. No 2015. gada novembra līdz mūža beigām strādājis uzņēmumā Docker.

## Ārējās saites
Distance (mūziķis)

**dj Distance** (īstajā vārdā **Gregs Sanderss**) ir Londonas dubstep dīdžejs un producents, kura ierakstus ir izdevušas vairākas ierakstu kompānijas, tostarp Planet Mu, Boka Records, Hotflush u.c.

dj Distance pazīstamakais skaņdarbs ir Fallen, ko 2006. gadā izdeva leibls Boka un ko pēc tam remiksēja cits dubstep mākslinieks - Vex’d. 2007. gada februārī tika izdots viņa debijas albums My Demons.

## Diskogrāfija
* *[[My Demons LP|My Demons]]* (2007)
* *[[Repercussions]]* (2008)

## Ārējās saites
* Oficiālā mājaslapa 
* Myspace.com publiskais profils 
* Diskogrāfija dīdžeju katalogā Rolldabeats.com
My Demons LP

***My Demons*** ir ierakstu kompānijas *[[Planet Mu]]* izdots Londonas dabstepa producenta un dīdžeja *[[Dj Distance|Distance]]* debijas albums.

## Vispārīga informācija

**Izdošanas laiks:** 2007. gada 12. februāris (vinils) / 2007. gada 5. marts (CD)

**Ierakstu kompānija:** *[[Planet Mu]]*

**Formāts:** 2x12" / CD

**Kataloga numurs:** ZIQ170 (vinils) / ZIQ170CD (CD)

## Iekļauto skaņdarbu saraksts (vinils)

A1. 	DJ Distance 	 - 	*Night Vision*

A2. 	DJ Distance 	 - 	*My Demons*

B1. 	DJ Distance 	 - 	*Weigh Down*

B2. 	DJ Distance 	 - 	*Tuning*

C1. 	DJ Distance 	 - 	*Ska*

C2. 	DJ Distance 	 - 	*Fractured*

D1. 	DJ Distance 	 - 	*Confined*

D2. 	DJ Distance 	 - 	*Mistral*

## Iekļauto skaņdarbu saraksts (CD)

01. 	DJ Distance 	 - 	*Night Vision*

02. 	DJ Distance 	 - 	*My Demons*

03. 	DJ Distance 	 - 	*Weigh Down*

04. 	DJ Distance 	 - 	*Traffic*

05. 	DJ Distance 	 - 	*Mistral*

06. 	DJ Distance 	 - 	*Cyclops*

07. 	DJ Distance 	 - 	*Cella*

08. 	DJ Distance 	 - 	*Ska*

09. 	DJ Distance 	 - 	*Fractured*

10. 	DJ Distance 	 - 	*Tuning*

11. 	DJ Distance 	 - 	*Confined*

12. 	DJ Distance 	 - 	*Delight*

## Ārējās saites

* Informācija dīdžeju katalogā Rolldabeats.com (vinils) 
* Informācija dīdžeju katalogā Rolldabeats.com (CD) 
* Informācija Planet-Mu tīmekļa vietnē + audio
Gaigalavas pagasts

**Gaigalavas pagasts** ir Rēzeknes novada teritoriāla vienība tā ziemeļos. Robežojas ziemeļos ar Balvu novada Bērzpils un Krišjāņu pagastiem, austrumos ar Nautrēnu, Strūžānu un Dricānu pagastiem, dienvidos ar Rikavas pagastu, rietumos ar Nagļu un Madonas novada Ošupes pagastiem. Pagasta centrs atrodas Gaigalavā.

## Daba
### Hidrogrāfija
#### Upes
Gaigalavas pagastā tek astoņas upes - Rēzekne, Iča, Aiviekste, Moziča, Krēsle, Sūļupe, Tarasīne un Vecā Iča.

#### Ezeri
Gaigalavas pagastā ir septiņi ezeri - daļa Lubāna ezera, Lielais Kūriņš, Mazais Kūriņš, Lielais Svietiņu ezers, Mazais Svietiņu ezers, Guļbeits, Akleits. Pagastā atrodas bijušās Nagļu zivsaimniecības Kvāpānu dīķi.

## Vēsture
1925. gadā **Bikavas pagastu** pārdēvēja par Gaigalavas pagastu. 1935. gadā Rēzeknes apriņķa Gaigalavas pagasta platība bija 126,35 km² un tajā dzīvoja 3683 iedzīvotāji. 1945. gadā pagastā izveidoja Gaigalavas, Garanču, Nagļu un Stružānu ciema padomes, bet pagastu 1949. gadā likvidēja. **Gaigalavas ciems** ietilpis Viļānu apriņķī (1947-1949) un Viļānu (1949-1962) un Rēzeknes (pēc 1962. gada) rajonos. Gaigalavas ciemam 1954. gadā pievienoja likvidēto Stružānu ciemu, 1962. gadā — Garanču ciema kolhoza «Gaigalava» teritoriju, 1973. gadā daļu teritorijas pievienoja Nagļu ciemam, 1981. gadā daļu teritorijas pievienoja Stružānu ciemam. 1990. gadā ciemu reorganizēja par pagastu. 2009. gadā Gaigalavas pagastu kā administratīvo teritoriju iekļāva Rēzeknes novadā

2024. gada 7. septembrī Gaigalavas pagastā no Baltkrievijas teritorijas ielidoja un pēcāk nokrita Krievijas militārās nozīmes bezpilota lidaparāts.

### Ievērojamas personības

* Joņs Seiļs (1832. gada marts, Gaigalavas pagasta Dērvanienes-Seiļu sādža - 1928. gada 18. aprīlis,  Gaigalavas pagasta Dērvanienes-Seiļu sādža, apbedīts Bikovas kapos), arī **Dzīsmu Joņs** latgaliešu dziesminieks, rokraksta literatūras pārstāvis;
*Eduards Krustāns (1871_1953), literāts, ērģelnieks, sabiedrisks darbinieks;
* Antons Juhņevičs (1905. gada 8. oktobris Gaigalavas pagasts - 1947. gada 14. februāris, Rīga, nošauts), katoļu priesteris, nacionālo partizānu vadītājs, PSRS okupācijas represiju upuris;
* Vladislavs Litaunieks (1909. gada 28. augusts - 1941. gada 24. jūnijs, Daugavpils, nošauts), katoļu priesteris, PSRS okupācijas represiju upuris;
*Jānis Pujāts (1925_1988), mākslas zinātnieks;
* Eva Mārtuža (dzimusi Eva Juhņeviča,  Gaigalavas pagastā) ir latviešu rakstniece, 13. Saeimas deputāte no Jaunās konservatīvās partijas.

## Saimniecība
### Transports

## Izglītība un kultūra

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Gaigalavas pagasta centrs atrodas **[[Gaigalava|Gaigalavā]]**. Gaigalavas pagastā atrodas 41 ciems, no tiem 2 vidējciemi, 7 mazciemi un 32 skrajciemi. Lielākie no tiem ir Gaigalava - 210 iedzīvotāji,   Strūžāni - 86, Bikava - 77, Dziļāri - 55, Kraukļi - 33, Strūžānu Jaunsaimnieki -31.

## Atsauces
Driksnis

**Driksnis** ir ezers Madonas novada Ļaudonas pagastā, 3 km no Ļaudonas, Driksnas sila dabas parka teritorijā. Tā platība ir 40,5 ha, vidējais dziļums — 1,3 m, lielākais dziļums — 3 m. Driksnis ir caurteces ezers, no tā iztek Driksnītes upe. Ezera dibens ir dūņains, klāts ar sapropeli. Ezerā aug niedres, meldri, kosas, grīšļi, glīvenes, elodejas, vietām elši, vietām sūnas. Sastopamas līdakas, raudas, karūsas, līņi un asari. Ezerā ligzo pīles. Pie Driksnītes iztekas uzbūvēts regulējams dambis. Ezera rietumu krastā atrodas Drikšņa kalns (136,9 m vjl.).

## Ārējās saites
* www.ezeri.lv
Vinsents Lekavaljē

**Vinsents Lekavaljē** (; dzimis 1980. gada 21. aprīlī Ile Bizardā, Kanādā) ir bijušais kanādiešu hokejists, centra uzbrucējs. Karjeras ilgāku daļu aizvadījis Nacionālās hokeja līgas komandas Tampabejas "Lightning" sastāvā, bijis tās kapteinis, 2004. gadā kopā ar komandu izcīnījis Stenlija kausu. Kopā 1212 NHL aizvadītajās spēlēs atzīmējies ar 949 rezultativitātes punktiem, 2007. gadā bija visas līgas labākais vārtu guvējs.

## Spēlētāja karjera
Savu karjeru Lekavaljē uzsāka 1996. gadā, spēlējot QMJHL līgas klubā Rimoski "Oceanic". Tajā nospēlēja divas sezonas un pēc otrās sezonas 1998. gada NHL draftā Tampabejas "Lightning" izvēlējās viņu ar kopējo pirmo numuru. Kluba rindās viņš spēlēja jau nākamajā sezonā, iemetot 13 vārtus un izdarot 15 rezultatīvas piespēles. 2003.—04. sezonā kopā ar "Lightning" izcīnīja savu vienīgo Stenlija kausa čempiona titulu. 2004.—05. NHL lokauta laikā Lekavaljē spēlēja Krievijas Superlīgas klubā Kazaņas "Ak Bars".

2006.—07. gada sezonas izskaņā kā līgas labākais vārtu guvējs ieguva Morisa Rišāra balvu. 2008. gadā Lekavaljē uzsāka pildīt "Lightning" kapteiņa funkcijas, to darot nākamās piecas sezonas. Pēc 14 "Lightning" sastāvā aizvadītām sezonām, 2013. gada 2. jūlijā Lekavaljē noslēdza piecu gadu līgumu ar Filadelfijas "Flyers". Uzbrucēja rezultativitāte "Flyers" rindās turpināja kristies. 2015.—16. gada sezonas gaitā tika aizmainīts uz Losandželosas "Kings", bet pēc sezonas beigām paziņoja par karjeras beigšanu.

Piedalījies 2002., 2007., 2008. un 2009. gada NHL Visu Zvaigžņu spēlēs. 2004. gada Pasaules kausa izcīņā tika atzīts par vērtīgāko spēlētāju. Ticis pie vairākām balvām un tituliem arī spēlējot QMJHL.

Kanādas hokeja izlases sastāvā piedalījies 1998. gada Pasaules čempionātā junioriem, 2001. gada Pasaules čempionātā, 2004. gada Pasaules kausa izcīņā, kā arī 2006. gada olimpiskajās spēlēs, 2004. gadā izcīnot zelta medaļu.

## Karjeras statistika
### Klubu statistika

### Izlases statistika

## Ārējās saites
Salas ezers (Madona)

**Salas ezers** (arī **Salu ezers, Baznīcezers, Deķēnu ezers**) atrodas Vidzemē, Madonas pilsētas austrumos. Ezera nosaukums nav saistīts ar salām vispārējā nozīmē, jo ezerā nav nevienas salas, bet gan tas saistāms ar ziemeļos esošajām "Salu" mājām. Otrs ezera nosaukums (Baznīcezers) saistāms ar divām ezera tuvumā esošajām baznīcām.

## Ezermītne
Salas ezerā arheoloģiskajos pētījumos atklāta aptuveni 9. gadsimta ezermītne, kuras paliekas šobrīd atrodas zem ūdens. Tās arheoloģisko izpēti 1959. gadā veica Jānis Apals.

## Augi
Ezerā aug kalmes, niedres, kosas, grīšļi, ežgalvītes, pameldri, puplakši, platlapu vilkvālītes, bultenes, velnarutki, peldošās glīvenes, ūdensgundegas, mazlēpes, ūdensziedi, lēpes (maz), daudzlapes, glīvenes (spožās, skaujošās, krokainās), elodejas, raglapes, elši (reti).

## Ūdensdzīvnieki
Ezerā sastopami asari, ruduļi, līņi, ķīši, raudas un līdakas. Ezerā ir konstatēti arī vēži.

## Objekti ezera tuvumā
* Lazdonas luterāņu baznīca
* Lazdonas pareizticīgo baznīca
* Lisaskalna kapi
* Lisas kalns
* Biku kalns
* Māla kalns

## Ārējās saites
www.ezeri.lv
Līgo (Līgo pagasts)

**Līgo** ir ciems Gulbenes novadā, Līgo pagasta administratīvais centrs. 2000. gadā Līgo bija 236 iedzīvotāji. Ciemata platība 0,505 km². Cauri ciematam tek Asarupe, uz kuras uzstādināta ūdenskrātuve.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Attālumi līdz lielākām apdzīvotām vietām
* Gulbene - 24 km;
* Lubāna - 18 km;
* Madona - 30 km
* Cesvaine - 15 km.

## Atsauces
Autoceļš P4

|}
|}
**P4** autoceļš **Rīga—Ērgļi** ir reģionālais Latvijas autoceļš, kas savieno Rīgu ar Ērgļiem. Ceļa garums ir 99 km, no tiem 90 km ir ar asfaltbetona segumu, bet grants segums ir 9 km no šosejas kopgaruma. Autoceļš P4 šķērso Rīgas pilsētu un Ropažu, Ogres un Madonas novadus. Tas ir īsākais, taisnākais ceļš, lai no Rīgas nokļūtu Juglā (Suntažu pagasts), Suntažos, Ķeipenē. Taurupē, Līčupē, Ērgļos un pēc tam tālāk arī Vestienā, Bērzaunē, Sauleskalnā un Madonā.

## Lielie Kangari

Sevišķs un ainavām bagātīgs posms Rīgas—Ērgļu autoceļā iet caur Lielajiem Kangariem, kas ir lielākā osu grēda Latvijā. Autoceļš P4 šeit ved arī caur Lielo Kangaru dabas liegumam. Ceļš šeit ir bagāts ar daudziem līkumiem un Latvijas apstākļiem ļoti stāvām nogāzēm, jo tas izvietots tieši šo iegareno pauguru vidū. Lejpus nogāzēm zeme ir mitra un purvaina, tādējādi rodas iespaids, ka ceļš iet pa dabisku uzbērumu. Gandrīz visu šo posmu ceļu ieskauj meži. Ceļa malās līdz mūsdienām ir saglabājušies betona ceļa stabiņi no 20. gadsimta 30. gadiem.

## Vēsture
Laika posmā no 2007. gada līdz 2014. gadam uzklāja asfaltbetona segumu uz grants ceļu posmā no Juglas līdz Ērgļiem, un rezultātā, viss autoceļš, izņemot posmu no Vāverkroga līdz Juglai cauri Lielajiem Kangariem, ir klāts ar asfaltbetona segumu. 

No 2022. marta līdz 2023. gada augustam pārbūvēja 16,17 km garu autoceļu posmu no krustojuma ar autoceļu A4 līdz pagriezienam uz Tīnužiem (P10) (14,13 km — 30,3 km). Pārbūves laikā, veco ceļa segumu reciklēja un ieklāja jaunu asfaltbetona segumu divās un trīs kārtās, kā arī atjaunoja pieturvietas un ceļa aprīkojumu. Darbus veica AS *ACB* par līgumcenu 8 373 737 eiro (ar PVN), un finansējums nāca no valsts budžeta.

## Krustojošie ceļi
* P5 (Ulbroka),
* A4 (Līči),
* P10 (Lielkangari),
* P8 (Suntaži),
* P32 (Ķeipene),
* P31 (Ērgļi).

## Apdzīvotās vietas pie autoceļa
* Rīga,
* Ulbroka,
* Dzidriņas,
* Līči,
* Jugla, 
* Suntaži,
* Ķeipene,
* Taurupe,
* Līčupe,
* Ērgļi.

## Atsauces
Autoceļš P5

|}
|}
**P5** autoceļš **Ulbroka—Ogre** ir reģionālais Latvijas autoceļš, kas savieno Ulbroku un Ogri. Autoceļa garums ir 26,2 km un tam visā garumā ir asfaltbetona segums.
P5 posms no A4 līdz Tīnūžiem ir daļa no jaunbūvējamās tranzīta maģistrāles E22 posma no Rīgas līdz Latvijas austrumu robežai.

## Vēsture
2013. gadā P5 posmam no A4 līdz Tīnūžiem piešķirts E22 statuss.

2015. gada 30. janvārī tika izsludināts konkursi par P5 krustojuma ar P4 pārbūvi par apļveida krustojumu un posma Ķīļi-Tīnūži (11,9-20,5km) seguma atjaunošanu.

2016. gada novembrī tika izsludināts konkurss par P5 posma Ulbrokā seguma pārbūvi (0,4-1,9 km), kurā 2017. gada martā uzvarēja SIA Lemminkainen Latvija par līgumcenu 1 794 409 EUR.

## Apdzīvotās vietas pie autoceļa
* Ulbroka
* Saurieši
* Tīnūži
* Ogre

## Atsauces
Autoceļš P37

|}
|}
**P37** autoceļš **Pļaviņas (Gostiņi)—Madona—Gulbene** ir reģionāls autoceļš, kas savieno autoceļu A6 pie Pļaviņām, un turpinās līdz Gulbenei, šķērsojot cauri Madonai. Ceļa garums ir , tas visā garumā ir klāts ar asfaltbetona segumu, un šķērso Aizkraukles, Madonas un Gulbenes novadus. Autoceļa būvniecība tika pabeigta 1977. gadā.

## Vēsture
Laika posmā no 2017. līdz 2018. gadam pārbūvēja divus autoceļa posmus - pirmo posmu pārbūvēja 9,97 km garumā no Gulbītim līdz Gulbenei (80,43 km - 90,4 km). Šos būvdarbus veica SIA *8 CBR* par līgumcenu 9 209 545 eiro (ar PVN), ERAF līdzfinansējot 85% no izmaksām. Savukārt, otro posmu pārbūvēja 8,93 km garumā no Kaipiem līdz Gulbītim (71,5 km - 80,43 km). Būvdarbus veica SIA *ACBR* par līgumcenu 6 820 269 eiro (ar PVN), kārtējo reizi, ERAF līdzfinansējot 85% no izmaksām.

No 2020. gada augusta līdz 2021. gada septembrim pārbūveja autoceļa posmu 7,18 km garumā no Gostiņiem līdz Aiviekstei (0,19 km - 7,37 km) Būvdarbu ietvaros tika pārbūvēti tilti pār Vesetas upi (1,63. km), Krievciema HES darba kanālu (5,74. km), savukārt atjaunots otrs tilts pār Vesetas upi (5,89. km). Pārbūves darbus veica SIA *8 CBR* par līgumcenu 6 722 218 eiro (ar PVN).

No 2022. gada aprīļa līdz 2023. gada septembrim pārbūvēja 17,38 km garu autoceļa posmu no Madonas līdz Bebriem (42,76–60,14 km). Būvdarbu ietvaros pārbūvēja tiltus pāri Sūlas un Kujas upēm, kā arī pārbūvēja krustojumu ar Pils ielu Cesvainē un V863 (Cesvaine - Aizkuja) uz rotācijas apli. Darbus veica *ACBR8* par līgumcenu 12 479 679 eiro (ar PVN), izmantojot valsts budžeta līdzekļus.

No 2024. gada augusta līdz 2025. gada septembrim pārbūveja 11,36 km garu posmu no Bebriem līdz Kaipiem (60,14 km - 71,5 km). Darbu ietvaros Apiņupītes caurteku autoceļa 60,78. kilometrā demontēja un tājā vietā izbūvēja jaunu dzelzsbetona kastveida caurteku. Būvdarbus veica SIA *ACBR* par līgumcenu 11 578 577 eiro (ar PVN), SIA *Firma L4* veica būvuzraudzību.

## Apdzīvotās vietas pie autoceļa
* Pļaviņas
* Aiviekste
* Jaunkalsnava
* Sauleskalns
* Madona
* Sarkaņi
* Biksēre
* Cesvaine
* Dzelzava
* Gulbene

## Atsauces
Butadiēns

**1,3-butadiēns** (butadiēns, divinils, eritrēns, Н2С=СН—СН=СН2) ir vienkāršākais alkadiēns ar konjugētām dubultsaitēm (dubultsaitēm, starp kurām ir viena vienkāršā saite). Butadiēns ir bezkrāsaina gāze ar specifisku smaku. 

## Iegūšana
* Iegūst, katalītiski dehidratējot etilspirtu (Ļebedeva reakcija):
: 2CH3CH2OH → C4H6 + 2H2O + H2

left|400px

* Var iegūt arī, dehidrogenējot butilēnu:
: CH2=CH—CH2—CH3 → CH2=CH—CH=CH2 + H2
* No acetilēna butadiēnu iegūst, oksidējot acetilēnu par acetaldehīdu, no kura iegūst aldolu. To hidrogenē līdz butilēnglikolam, kuru dehidratējot, iegūst butadiēnu.

## Izmantošana
Butadiēnu lieto kā sintētiskā kaučuka izejvielu.
Bērzciems

**Bērzciems** ir ciema Tukuma novada Engures pagastā, kas atrodas Rīgas līča piekrastē, uz zemes strēles starp jūru un Engures ezeru, 10 km no pagasta centra Engures 34 km no novada centra Tukuma un 78,5 km no Rīgas. Pēc Latvijas ciemu iedalījuma tas tiek uzskatīts par vidējciemu, 2018. gadā tajā bija nedaudz mazāk kā 200 iedzīvotāju.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Autokrātija

**Autokrātija** (no  (*autokrateia*)), **patvaldība** jeb **vienvaldība** ir valsts pārvaldes forma, kurā vienam cilvēkam (autokrātam ir neierobežota augstākā vara. Autokrātijas piemēri ir absolūtā monarhija un visi diktatūras veidi. Ar vārdu "autokrātija" apzīmē arī valsti ar tādu pārvaldes formu.

## Skatīt arī
* Totalitārisms
Līgo

**Līgo** var būt:

* Līgo — latviešu svētki (Zāļu diena);
* Līgo (ciems) — ciems Līgo pagastā; 
* Līgo pagasts — pagasts Gulbenes novadā.

## Skatīt arī
* LIGO
Hunta

**Hunta** (no  — 'sanāksme', 'komiteja') ir militārpersonu vai politiķu grupa, kas pēc valsts apvērsuma pārņēmusi savās rokās politisku varu. "Junta" apzīmē arī pašvaldības Spānijā un Latīņamerikā.

## Ārējās saites
Dzelzceļa līnija Gulbene—Alūksne

thumb|283px|Šaursliežu dzelzceļa līnija Gulbene—Alūksne
thumb|283px|Dzelzceļa līnija Gulbene—Alūksne kartē.

**Dzelzceļa līnija Gulbene—Alūksne** ir šaursliežu 750 mm platuma dzelzceļš, kas savieno Gulbenes un Alūksnes pilsētas. Šī ir vienīgā šaursliežu dzelzceļa līnija Baltijas valstīs, kurā notiek regulāri pasažieru pārvadājumi. Mūsdienās līniju apsaimnieko SIA "Gulbenes-Alūksnes bānītis". Līdz 2010. gadam līnijā kursēja 3 vilcienu pāri dienā, bet no  rīta reiss atcelts. Iepriekš izsludinātos datumos vilciens reisā dodas ar tvaika lokomotīvi "Ferdinands". No 2000. gada vilciena popularizēšanai līnijā Gulbene – Alūksne septembra pirmajā nedēļas nogalē tiek organizēti Bānīša svētki. 

## Vēsture
Līnijas pirmsākumi meklējami 1903. gadā, kad tika uzsākta dzelzceļa līnijas Pļaviņas—Valka būvniecība. 1905. gada revolūcijas laikā 1905. gada decembrī šo dzelzceļa līniju uz laiku savā kontrolē pārņēma revolucionārie kaujinieki.

Posms no Pļaviņām līdz Gulbenei 1915.-1916. gadā tika pārveidots par platsliežu dzelzceļa līniju. Šaursliežu posms palika līnijā Gulbene—Valka. Tā kā kara laikā šajā reģionā notika aktīva karadarbība, dzelzceļš nopietni cieta. Vilcienu kustību 1920. gada 15. martā atjaunoja posmā Gulbene—Alūksne, 1921. gada 6. septembrī tika atjaunota satiksme arī posmā līdz Valkai. Arī 2. pasaules karš nesa zaudējumus un postījumus Latvijas dzelzceļam. Pēc kara tika atjaunota satiksme no Gulbenes līdz Apei, vēlāk arī līdz Valgai, jo Valkā dzelzceļa mezglu neatjaunoja. 1970. gadā slēdza posmu no Apes līdz Valgai, bet 1973. gadā arī no Apes līdz Alūksnei. 1984. gadā atlikušajam dzelzceļa posmam tika piešķirts tehnikas pieminekļa statuss.

## Bānīša zeme
No 2019. gada tūrisma piedāvājumos teritorija, kuru šķērso dzelzceļa līnija Gulbene – Alūksne tiek saukta par "Bānīša zemi". Teritorijā izveidoti 6 dabā marķēti velo maršruti, kuri sākas vai noslēdzas kādā no līnijas stacijām vai pieturas punktiem un ļauj velo braucienu apvienot ar braucienu šaursliežu vilcienā jeb Bānītī. Līnijas vēsturi un nozīmi vietējiem iedzīvotājiem var izzināt multimediālā ekspozīcijā Alūksnes Bānīša stacija. Vilciena vērošanai iekārtotas speciālas skatu vietas Stāmerienā un Pullāna kalnā pie Alūksnes. 

## Stacijas
* Gulbene
* Birze
* Pūriņi
* Stāmeriene
* Kalniena
* Dunduri
* Paparde
* Umernieki
* Vējiņi
* Alūksne

## Attēlu galerija

Vilciens Alūksnes stacijā.jpg|Vilciens Alūksnes stacijā
Tvaika lokomotīve pie ūdenstorņa Papardes stacijā.jpg|Tvaika lokomotīve pie ūdenstorņa Papardes stacijā
Kalniena - Dunduri.JPG|Dzelzceļa līnija Gulbene—Alūksne posmā Kalniena—Dunduri
Lokomotīve Ferdinands.JPG|Restaurētā tvaika lokomotīve Гр-319 "Ferdinands"
TUm diesel locomotive in Aluksne.jpg|Vilciena sastāvs līnijā
Šaursliežu vilciens Alūksnes stacijā.JPG|Šaursliežu vilciena sastāvs Alūksnes stacijā
Tvaika lokomotīve Ferdinands Gulbenes stacijā.jpg|Tvaika lokomotīve «Ferdinands» Gulbenes stacijā
Gulbene - Aluuksne 1979.gif|Vilcienu saraksts līnijā Gulbene—Alūksne 1979. gadā


## Atsauces

## Ārējās saites

* Līnijas mājaslapa Banitis.lv
* Brauciens līdz Alūksnei un atpakaļ no lokomotīves kabīnes (video)
* Līnijas fotogrāfijas 2008. gadā
Skvalēns

**Skvalēns** (2,6,10,15,19,23-heksametil-2,6,10,14,18,22-tetrakozaheksaēns) ir nepiesātinātais ogļūdeņradis ar sešām izolētām (nekonjugētām) dubultsaitēm. Skvalēns pieder pie triterpēniem un tai pašā laikā tā ķīmiskā struktūra ir tuva karotinoīdiem. Skvalēns ir eļļains šķidrums.

## Atrašanās dabā
Skvalēns dabā lielākos daudzumos sastopams dažu zivju, piemēram, haizivju aknās, arī daudzos augos un raugā.
Tā kā skvalēns ir daudz vieglāks par ūdeni, tas palīdz haizivīm peldēt, jo tām nav peldpūšļa. 
Skvalēnu var atrast visos augstākajos organismos, tai skaitā cilvēka organismā, jo tas ir steroīdu, piemēram, holesterīna bioķīmiskais priekštecis.

## Iegūšana
Skvalēnu iespējams ķīmiski sintezēt no farnezola, taču vieglāk to iegūt no dabā sastopamām izejvielām.

## Izmantošana
Skvalēnu lieto kosmētikā kā mitrinātāju.
Izoprēns

**Izoprēns** (2-metil-1,3-butadiēns, СН2=С(СН3)—СН=СН2) ir ogļūdeņradis (alkadiēns) ar divām konjugētām dubultsaitēm (dubultsaitēm, starp kurām ir viena vienkāršā saite). Izoprēns ir bezkrāsains, etilspirtā šķīstošs šķidrums.

## Iegūšana
* Izoprēnu var iegūt, dažu terpēnu (limonēna, dipentēna, terpentīna) tvaikiem saskaroties ar nokaitētu platīnu, kā arī, destilējot dabīgo kaučuku.
* Rūpnieciski izoprēnu iegūst no acetona un acetilēna, vai arī izoamilspirta.

## Izmantošana
Izoprēnu lieto kā sintētiskā kaučuka izejvielu.
Sojuz TMA-9

**Sojuz TMA-9** (; ) bija pilotējams kosmosa kuģis apkalpes nogādāšanai uz Starptautisko kosmosa staciju (SKS). Palaists no Baikonuras kosmodroma  04:09 UTC. Kuģis saslēdzās ar SKS  05:21 UTC un, kalpojot par "glābšanas laivu", palika tur līdz 2007. gada aprīlim, kad to nomainīja Sojuz TMA-10.

Sojuz TMA-9 atvienojās no SKS  09:11 UTC. Kosmosa kuģa nolaižamais aparāts nosēdās Kazahstanas stepē 12:31:30 UTC.

## Apkalpes
### Starta laikā
* Mihails Tjurins komandieris (14. pamatekspedīcija) 
* Maikls Lopezs-Alegrija (*Michael Lopez-Alegria*) lidojuma inženieris (14. pamatekspedīcija) 
* Anuše Ansari (*Anousheh Ansari*) lidojuma dalībniece (11. viesekspedīcija) 

Kā trešajam apkalpes loceklim bija jālido Daisuke Enomoto (Japāna), bet medicīnisku sarežģījumu dēļ lidojums tika atcelts, viņa vietā kosmosā devās dublieris — Anuše Ansari.

### Nolaišanās laikā
* Mihails Tjurins komandieris (14. pamatekspedīcija) 
* Maikls Lopezs-Alegrija (*Michael Lopez-Alegria*) lidojuma inženieris (14. pamatekspedīcija) 
* Čārlzs Simoni (*Charles Simonyi*) lidojuma dalībnieks (12. viesekspedīcija) 

### Dublējošā apkalpe
* Jurijs Maļenčenko komandieris 
* Pegija Vitsone lidojuma inženieris
Izabella Adžanī

**Izabella Jasmīne Adžanī** (; dzimusi  Parīzē) ir vācu/alžīriešu izcelsmes franču aktrise un dziedātāja. Divreiz nominēta Amerikas Kinoakadēmijas balvai un piecas reizes ieguvusi Cēzara balvu.

No divpadsmit gadiem piedalījās amatieru teātru uzvedumos. Pasaules slavu ieguva ar galveno lomu Fransuā Trifo 1975. gada filmā *[[L'Histoire d'Adèle H.]]*.

## Filmogrāfija
Pazīstamākās filmas ar aktrises piedalīšanos:

* 1975 — "Adeles I. stāsts" (*L'Histoire d'Adèle H.*, režisors Fransuā Trifo) — *Adele Hugo*
* 1976 — "Īrnieks" (*Le Locataire*, režisors Romans Polaņskis) — *Stella*
* 1978 — *[[The Driver]]* (režisors Volters Hills) — *spēlētāja*
* 1979 — "Nosferatu – nakts fantoms" (*Nosferatu: Phantom der Nacht*, režisors Verners Hercogs) — *Lūsija Hārkera*
* 1981 — "Apsēstība" (*Possession*, režisors Andžejs Žulavskis) — *Anna* / *Helēna*
* 1985 — "Metro" (*Subway*, režisors Liks Besons) — *Helēna*
* 1987 — *[[Ishtar]]* (režisore Eleina Meja) — *Šira Asela*
* 1988 — *[[Camille Claudel (filma)|Camille Claudel]]* (režisors Bruno Nuitēns) — *Kamila Klodela*
* 1990 — "Karaliene Margo" (*La Reine Margot*, režisors Patriss Šero) — *Margo*
* 1996 — "Velnenes" (*Diabolique*, režisors Džeremija Čečiks) — *Mija Barana*
* 2003 — "Laimīgu ceļu" (*Bon voyage*, režisors Žans Pols Rapno) — *Vivjēna Denversa*
* 2018 — *[[Le Monde est à toi]]* (režisors Romēns Gavrs) — *Denī*
* 2022 — "Pēters fon Kants" (*Peter von Kant*, režisors Fransuā Ozons) — *Sidonī fon Grasenaba*
* 2022 — "Maskarāde" (*Mascarade*, režisors Nikolā Bedoss) — *Marta*

## Ārējās saites

* Izabellas Adžanī blogs